આ અંગે ભાજપે પાઠવેલી નોટિસમાં ગુહાને સંબોધીને જણાવવામાં આવ્યું છે કે આ સમગ્ર મામલે શંકા વ્યકત કરતાં જણાવાયું છે કે ગૌરી લંકેશના હત્યારા સંઘ પરિવારમાંથી આવે છે. જ્યાંથી અગાઉ ડાભોલકર, પનસારે અને કલબુંર્ગોના હત્યારા આવ્યા હતા. આ અગે ગુહા તરફથી કોઈ પ્રતિક્રિયા આપવામાં આવી નથી. ગત પાંચ સપ્ટેમ્બરે પત્રકાર ગૌરી લંકેશની ગોળી મારી હત્યા કરી દેવામાં આવી હતી. આ નોટિસમાં ગુહાએ કરેલી ટીકાને ખોટી અને પાયાવિહોણી ગણાવવામાં આવી રહી છે. જેમાં જણાવવામાં આવ્યું છે કે ગુહાએ કરેલી ટીકાથી ભાજપ અને આરએસએસની પ્રતિષ્ઠાને નુકસાન થયું છે. તેમજ તેની શાખને ધૂમિલ કરવા પ્રયાસ કરવામાં આવ્યો છે.